ভেবে রেখেছিলাম অকল্যান্ড থেকে ক্রাইস্ট চার্চে যাব আমার সাইকেলে করে। আমার কাছে ছিল মাত্র ৩৫০ টাকা। বিশ্বাস করাই কিঞ্চিৎ কষ্টের! আরো একটা দিন কীভাবে কাটাবো এখানে, ভাবতেই ভয় হতো। এক রাত বেশি থাকা মানেই আরো কিছু টাকা বেরিয়ে যাওয়া। আমি দিন গুনে গেলাম। হঠাৎই অকল্যান্ড থেকে ক্রাইস্ট চার্চে যাবার একটা সুযোগ করে দিলেন ক্যাপ্টেন মাহমুদ সাহেব। তিনি স্থানীয় এক মেরিন শিপের ক্যাপ্টেন। এক কথায় রাজি হয়ে গেলাম। অবশ্য আমার পুরো পরিকল্পনা বেশ বদলে গেল এতে। আমি সমুদ্র ভ্রমণের আমেজে মশগুল হয়ে রইলাম।